නිෂ්පාදකයෙකු, ආනයනකරුවෙකු හෝ බෙදාහරින්නෙකුගේ නාමයක් සඳහන් නොකරමින් ප්‍රමිතියකින් තොර රූපලාවන්‍ය ක්‍රීම් වර්ග අලෙවි කළ ව්‍යාපාරික ස්ථාන 03ක් පාරිභෝගික කටයුතු පිළිබද අධිකාරිය විසින් වටලා කාන්තාවක් අත්අඩංගුවට ගෙන තිබෙනවා.ලද පැමිණිල්ලකට අනුව කාලයක සිට සිදුකරණ ලද විමර්ශනයකින් අනතුරුව මෙම වැටලීම සිදුකර ඇති බවයි අප වාර්තාකරු පැවසුවේ.හලාවත සහ මුන්දලම, විජයකටුපත ප්‍රදේශ වලදී මෙම වැටලීම් සිදුකර තිබෙනවා.සම සුදුපැහැ ගැන්වීමට ආලේපනය කරන ක්‍රීම් වර්ග බෙදාහරින බවට මුන්දලම - විජයකටුපත ප්‍රදේශයේ පදිංචි අදාල කාන්තාව සමාජ ජාල මාධ්‍ය ඔස්සේ ප්‍රචාරයක් ගෙන ගොස් ඇති බව සඳහන්.ඒ ඔස්සේ සම්බධ වන පාරිභෝගිකයින් වෙත තැපැල් මගින් අදාල ක්‍රීම් වර්ගය අලෙවි කිරීමට එම කාන්තාව කටයුතු කර ඇති බවයි වාර්තා වන්නේ.වැටලීම් කරන ලද ස්ථාන වල තිබී සම සුදුපැහැ ගැන්වීම සදහා ආලේප කරන බව කියන ක්‍රීම් වර්ග විශාල තොගයක් පාරිභෝගික කටයුතු පිළිබද අධිකාරියේ නිලධාරීන් විසින් සිය භාරයට ගෙන තිබෙනවා.අදාල කාන්තාවට එරෙහිව හලාවත දිසා අධිකරණය හමුවේ නඩු පැවරීමට කටයුතු කර ඇති බවයි වාර්තා වන්නේ.